PMIndiaData/PMIndiaSum huggingface dataset:
উজ্জয়িনী সিংহস্থ-এ পরিচ্ছন্নতা রক্ষা সহ বিভিন্ন উদ্যোগের প্রশংসা করলেন প্রধানমন্ত্রী

পুণ্যার্থীও পর্যটকদের জন্য উজ্জয়িনী সিংহস্থ-এ যে ব্যাপক ব্যবস্থা গ্রহণকরা হয়েছে তার বিশেষ প্রশংসা করলেন প্রধানমন্ত্রী শ্রী নরেন্দ্র মোদী। মধ্যপ্রদেশের মুখ্যমন্ত্রী শ্রী শিবরাজ সিং চৌহানের সঙ্গে গতকাল নয়াদিল্লিতে এক বৈঠকের পর কয়েকটি ট্যুইট বার্তায়প্রধানমন্ত্রী জানিয়েছেন যে সিংহস্থ-এর পরিচ্ছন্নতা রক্ষার দিকে বিশেষ নজর দেওয়া হচ্ছে জেনে তিনি খুবই আনন্দিত। এজন্য প্রযুক্তির আশ্রয় গ্রহণ করা হচ্ছে বলেও উল্লেখ করেন প্রধানমন্ত্রী। ট্যুইট বার্তায় প্রধানমন্ত্রী বলেছেন, “মধ্যপ্রদেশের মুখ্যমন্ত্রী শিবরাজ সিং চৌহানের সঙ্গে কথাবার্তা বলে খুব আনন্দ পেলাম। সিংহস্থ-এ যে ব্যাপক ব্যবস্থার আয়োজন করা হয়েছে সে সম্পর্কে তিনি আমাকে বিস্তারিতভাবে জানিয়েছেন। সিংহস্থ-এ প্রযুক্তি ব্যবহার করা হচ্ছে জেনেও আমি আনন্দিত। সেখানে স্থলে ও জলে পরিচ্ছন্নতা রক্ষার জন্য যে উদ্যোগ নেওয়া হয়েছে তা প্রশংসার দাবি রাখে। সিংহস্থ-এ পর্যটক ও পুণ্যার্থীরা বিভিন্ন সাংস্কৃতিক অনুষ্ঠানের মধ্য দিয়ে ভারতের সমৃদ্ধ ইতিহাস এবং আমাদের মহান সাংস্কৃতিক ঐতিহ্যের সন্ধান পাবেন এই সংবাদও আমার কাছে খুবই আনন্দদায়ক।”
নেতাজী সম্পর্কিত একশোটি ফাইলের নতুন সেট সরকারি ওয়েবসাইটে প্রকাশ করল কেন্দ্রীয় সরকার

নেতাজী সুভাষ চন্দ্র বসু সম্পর্কিত ১০০টি ফাইলের প্রথম সেটটি শনিবার প্রকাশ করল কেন্দ্রীয় সরকার। ফাইলগুলির ডিজিটাল সংস্করণ আনুষ্ঠানিকভাবে প্রকাশ করার জন্য জাতীয় লেখ্যাগারে যান প্রধানমন্ত্রী শ্রী নরেন্দ্র মোদী। সেখানে তিনি অধ্যাপক চিত্রা ঘোষ, শ্রী চন্দ্র বসু এবং শ্রী সূর্যকুমার বসু সহ নেতাজী পরিবারের সদস্যদের সঙ্গে মিলিত হন। গত বছর ১৪ অক্টোবর প্রধানমন্ত্রী তাঁর নয়াদিল্লির বাসভবনে নেতাজী পরিবারের সদস্যদের সঙ্গে এক বৈঠকে ঘোষণা করেছিলেন যে, নেতাজী সুভাষ চন্দ্র বসু সম্পর্কিত গোপন ফাইলগুলি কেন্দ্রীয় সরকারের পক্ষ থেকে পর্যায়ক্রমে প্রকাশ করা হবে, যাতে সেগুলি জনসাধারণ প্রত্যক্ষ করতে পারেন। প্রধানমন্ত্রীর ঘোষণা অনুযায়ী, গত ৪ঠা ডিসেম্বর, ২০১৫ তারিখে প্রথম দফায় নেতাজী সম্পর্কিত ৩৩টি ফাইল প্রধানমন্ত্রীর কার্যালয় থেকে প্রকাশ করে তুলে দেওয়া হয় ভারতের জাতীয় পুরাতাত্ত্বিক সংগ্রহশালা কর্তৃপক্ষের হাতে। পরবর্তীকালে, কেন্দ্রীয় স্বরাষ্ট্র মন্ত্রক ও বিদেশ মন্ত্রকের পক্ষ থেকেও তাদের হেফাজতে রাখা নেতাজী সুভাষ চন্দ্র বসু সম্পর্কিত ফাইলগুলি প্রকাশের উদ্যোগ নেওয়া হয়। জাতীয় পুরাতত্ত্ব বিভাগের কাছে পাঠানোও হয় সেগুলি। প্রথম পদক্ষেপ হিসেবে জাতীয় পুরাতত্ত্ব বিভাগ নেতাজী সম্পর্কিত ১০০টি ফাইল ডিজিটাল পদ্ধতিতে সংরক্ষণের মাধ্যমে সরকারি ওয়েবসাইটে প্রকাশের উদ্যোগ গ্রহণ করে। বাকি ফাইলগুলির ডিজিটাল সংস্করণও পর্যায়ক্রমে প্রকাশ করা হবে ওয়েবসাইটটিতে। ইতিমধ্যে বিভিন্ন দেশের সরকারের কাছে তাদের হেফাজতে থাকা নেতাজী সম্পর্কিত গোপন ফাইল প্রকাশ করার জন্য চিঠি পাঠানো হয়েছে কেন্দ্রীয় সরকারের পক্ষ থেকে। এ ব্যাপারে অন্যান্য দেশের সরকারের সঙ্গে যোগাযোগ রেখে চলার প্রতিশ্রুতিও দেওয়া হয়েছে সরকারি তরফে। ন্যাশনাল ইনফরমেটিক সেন্টার নেতাজী সম্পর্কিত এই ফাইলগুলির জন্য একটি বিশেষ ওয়েবসাইট-ও তৈরি করেছে। ওয়েবসাইটটি হল netajipapers.gov.in.
সাইরাস মিস্ত্রীর প্রয়াণে প্রধানমন্ত্রীর শোক জ্ঞাপন

নয়াদিল্লি, ০৪ সেপ্টেম্বর, ২০২২ প্রধানমন্ত্রী শ্রী নরেন্দ্র মোদী সাইরাস মিস্ত্রীর অকাল প্রয়াণে গভীর শোক প্রকাশ করেছেন। শ্রী মোদী বলেছেন, সাইরাস ছিলেন একজন সম্ভাবনাময় শিল্পোদ্যোগী, যিনি আর্থিক দিক থেকে এক শক্তিশালী ভারত গড়ে তোলায় বিশ্বাসী ছিলেন। এক ট্যুইট বার্তায় প্রধানমন্ত্রী বলেছেন, “সাইরাস মিস্ত্রীর অকাল প্রয়াণ দুর্ভাগ্যজনক। তিনি ছিলেন একজন সম্ভাবনাময় শিল্পোদ্যোগী, যিনি আর্থিক দিক থেকে এক শক্তিশালী ভারত গড়ে তোলায় বিশ্বাসী ছিলেন। তাঁর প্রয়াণ শিল্প ও বাণিজ্য জগতের এক অপূরণীয় ক্ষতি। তাঁর পরিবার-পরিজন ও বন্ধুবান্ধবদের সমবেদনা জানাই। তাঁর আত্মার শান্তি কামনা করি”।
আজলাম শাহ কাপে ব্রোঞ্জ জেতার জন্য হকি দলকে প্রধানমন্ত্রীর অভিনন্দন

নয়াদিল্লি, ১৩ এপ্রিল, ২০১৫ প্রধানমন্ত্রী শ্রী নরেন্দ্র মোদী ভারতীয় হকি দলকে আজলান শাহ কাপে ভালো ফলাফলের জন্য অভিনন্দন জ্ঞাপন করেন। শ্রী মোদী বলেন, “জার্মান সি.ই.ও.-দের সঙ্গে বৈঠকের মাঝে আজলান শাহ কাপে ব্রোঞ্জ জেতার বার্তা পেলাম। ভারতীয় হকি দলকে শুভেচ্ছা জানাই।”
কেন্দ্রীয় মন্ত্রিসভা অটল উদ্ভাবন মিশনের কাজ চালিয়ে যাওয়ার সিদ্ধান্ত অনুমোদন করেছে

প্রধানমন্ত্রী শ্রী নরেন্দ্র মোদীর পৌরহিত্যে বৃহস্পতিবার অনুষ্ঠিত মন্ত্রিসভার বৈঠকে অটল উদ্ভাবন মিশনের কাজ চালিয়ে যাওয়ার সিদ্ধান্ত অনুমোদন করেছে। ২০১৯ – ২০ অর্থবর্ষে এজন্য ১,০০০ কোটি টাকা ব্যয় ধরা হয়েছে। এই অর্থে দেশের ১০,০০০ স্কুলে অটল টিঙ্কারিং ল্যাব গড়ে তোলা হবে। এই মিশনের মাধ্যমে আমাদের দেশে উদ্ভাবনকে উৎসাহ দেওয়ার কথা ভাবা হয়েছে। এই কর্মসূচির অধীনে আমাদের দেশের হাজার হাজার স্কুলে অত্যাধুনিক অটল টিঙ্কারিং ল্যাব, বিশ্ব মানের অটল ইনকিউবেশন সেন্টার এবং অটল কম্যুনিটি ইনোভেশন সেন্টার গড়ে তোলা হচ্ছে। এছাড়া, অটল নিউ ইন্ডিয়া চ্যালেঞ্জেস – এর মাধ্যমে দেশের পক্ষে প্রাসঙ্গিক এবং সামাজিক দিক থেকে গুরুত্বপূর্ণ বিভিন্ন ক্ষেত্রের প্রয়োজনীয় জিনিসপত্র তৈরির কাজকে উৎসাহ প্রদান করা হবে। প্রত্যেকটি অটল টিঙ্কারিং ল্যাবের জন্য প্রথম বছরে ১২ লক্ষ টাকা এবং পরবর্তী চার বছরে বার্ষিক ২ লক্ষ টাকা করে অর্থ প্রদান করা হয়ে থাকে। অটল ইনকিউবেশন সেন্টারগুলির জন্য ৩- ৫ বছরে বার্ষিক ভিত্তিতে সর্বোচ্চ ১০ কোটি টাকা পর্যন্ত দেওয়া হয়ে থাকে। এছাড়া, অটল নিউ ইন্ডিয়া চ্যালেঞ্জের উদ্ভাবকরা তাঁদের উদ্ভাবিত জিনিসপত্র ও প্রযুক্তি বাণিজ্যিকভাবে ব্যবহারের উপযুক্ত করে তুলতে ১ কোটি টাকা পর্যন্ত অনুদান পেয়ে থাকেন। সারা দেশে ইতিমধ্যেই ৫,৪৪১টি স্কুলে অটল টিঙ্কারিং ল্যাব গড়ে তোলা হয়েছে। এর মধ্যে ৬২৩টি জেলার ২,১৭১টি এই ধরণের গবেষণাগারের জন্য প্রথমবর্ষের অর্থ সংশ্লিষ্ট স্কুলগুলিতে দেওয়া হয়েছে। এছাড়া, সারা দেশে ১০১টি অটল ইনকিউবেশন সেন্টার গড়ে তোলার উদ্যোগ নেওয়া হয়েছে। অটল নিউ ইন্ডিয়া চ্যালেঞ্জের অধীনে সারা দেশে ২৪টি এই ধরণের কেন্দ্র গড়ে তোলা গেছে এবং সেখানে উদ্ভাবনমূলক গবেষণার কাজ চলছে। অটল উদ্ভাবন মিশনের মাধ্যমে সারা দেশের স্কুল-কলেজ-বিশ্ববিদ্যালয়-গবেষণা প্রতিষ্ঠান এবং শিল্প ক্ষেত্রে উদ্ভাবন এবং শিল্পোদ্যোগের মানসিকতা গড়ে তোলাই এই প্রকল্পের উদ্দেশ্য।
পরিবর্তিত বৈদ্যুতিন নির্মাণ ক্লাস্টারস (ইএমসি ২.০) যোজনায় কেন্দ্রীয় মন্ত্রীসভার অনুমোদন

প্রধানমন্ত্রী শ্রী নরেন্দ্র মোদীর নেতৃত্বে কেন্দ্রীয় মন্ত্রীসভার আজকের বৈঠকে বৈদ্যুতিন নির্মাণ ক্লাস্টারস (ইএমসিএস) এর মাধ্যমে পরিবর্তিত বৈদ্যুতিন নির্মাণ ক্লাস্টারস (ইএমসি২.০) এ আর্থিক সহায়তা দেবার প্রস্তাবে অনুমোদন দেওয়া হয়েছে। এই ক্লাস্টারে বিশ্বমানের পরিকাঠামোর ব্যবস্থা থাকবে। এর ফলে এই শিল্পে বিনিয়োগ, কর্মসংস্থান ও রাজস্ব বাড়বে। প্রস্তাবিত এই ইএমসি২.০ যোজনায় ৩,৭৬২কোটি ২৫ লক্ষ টাকা মুলধন বিনিয়োগ হবে। এর মধ্যে আট বছরে ৩,৭২৫কোটি টাকার আর্থিক সাহায্য ও প্রশাসনিক ও ব্যবস্থাপনা ক্ষেত্রের জন্য ৩৭কোটি ২৫ লক্ষ টাকার ব্যয় বরাদ্দ ধরা হয়েছে। এই যোজনায় বৈদ্যুতিন শিল্পে তৈরি পরিকাঠামোর ফলে বিনিয়োগ আসবে। কর্মসংস্থানের সুযোগ তৈরি হবে এবং নির্মাণ শিল্পে রাজস্ব বাড়বে। ইএমসি যোজনায় দেশে ১৫টি রাজ্যে মোট ৩৫৬৫ একর জায়গায় ২০টি গ্রীণফিল্ড ইএমসি এবং ৩টি কমন ফেসিলিটি সেন্টারের অনুমোদন দেওয়া হয়েছে। যার আর্থিক মূল্য ১৫৭৭ কোটি টাকার সরকারি অনুদান সহ মোট ৩৮৯৮ কোটি টাকা। ভারতে ২০১৪-১৫ আর্থিক বর্ষে ১,৯০,৩৬৬ কোটি টাকার বৈদ্যুতিন সামগ্রী উৎপাদন হয়েছিল। ২০১৮-১৯ আর্থিক বর্ষে যা বেড়ে দাঁড়ায় ৪,৫৮,০০৬ কোটি টাকায়। দেশের মোট অভ্যন্তরীণ উৎপাদনের ২.৩ শতাংশ আসে এই খাত থেকে। আন্তর্জাতিক স্তরে বৈদ্যুতিন সামগ্রী উৎপাদনে ২০১২ সালে ভারতের অংশীদারিত্ব ছিল ১.৩ শতাংশ, যা ২০১৮ সালে ৩ শতাংশে পৌঁছায়। /
গুড ফ্রাইডেউপলক্ষে ভগবান যীশু খ্রিষ্টের সাহস ও সহমর্মিতার কথা স্মরণ করলেন প্রধানমন্ত্রী

গুডফ্রাইডে উপলক্ষে ভগবান যীশু খ্রিষ্টের নির্ভীকতা ও সহমর্মিতার কথা স্মরণ করলেনপ্রধানমন্ত্রী। এক বার্তায় তিনি বলেছেন : “গুডফ্রাইডের দিনটিতে ভগবান যীশু খ্রিষ্টের নির্ভীকতা ও সহমর্মিতার কথা আমরা স্মরণকরি। অন্যের সেবায় এবং ব্যথা, দুঃখ-কষ্ট তথা অবিচার বন্ধ করতে তিনি তাঁর জীবনউৎসর্গ করেছিলেন।”
প্রধানমন্ত্রী নেতাজী সুভাষ চন্দ্র বসুর জন্ম জয়ন্তীতেতাঁকে শ্রদ্ধা জানালেন

প্রধানমন্ত্রী শ্রী নরেন্দ্র মোদী নেতাজী সুভাষ চন্দ্র বসুর জন্ম জয়ন্তীতেতাঁর প্রতি শ্রদ্ধা জানিয়েছেন। এক বার্তায় তিনি বলেছেন, “নেতাজী সুভাষ চন্দ্রবোসুর বীরত্ব প্রতিটি ভারতবাসীকে গর্বিত করেছে। তাঁর জন্ম জয়ন্তীতে এই মহানব্যক্তিত্বের প্রতি শ্রদ্ধায় আমরা নতজানু হই”। …
গুজরাটি লোকসঙ্গীত শিল্পী দিওয়ালিবেন ভিল-এর মৃত্যুতে প্রধানমন্ত্রীর শোক

গুজরাটি লোকসঙ্গীত শিল্পী দিওয়ালিবেন ভিল-এর মৃত্যুতে শোক প্রকাশ করেছেন প্রধানমন্ত্রী শ্রী নরেন্দ্র মোদী। এক বার্তায় প্রধানমন্ত্রী বলেছেন, “গুজরাটের বিশিষ্ট লোকসঙ্গীত শিল্পী দিওয়ালিবেন ভিল-এর মৃত্যু সংবাদে আমি শোকাহত। সাংস্কৃতিক জগতে তাঁর অবদান এক স্মৃতিস্তম্ভস্বরূপ।”
২০১৮ এশিয়ান গেমস্‌-এ নৌকা বাইচ বিভাগে স্বর্ণ পদক জেতায় ভারতীয় দলকে প্রধানমন্ত্রীর অভিনন্দন

প্রধানমন্ত্রী শ্রী নরেন্দ্র মোদী ইন্দোনেশিয়ায় জাকার্তা – পালেমব্যাঙ্গে অষ্টাদশ এশিয়ান গেমস্‌-এ পুরুষদের নৌকা বাইচ কোয়াড্রপল স্কালস্‌ বিভাগে স্বর্ণ পদক জয়ী ভারতীয় দলের চার সদস্য শরণ সিং, দাত্তু বাবান ভোকানাল, ওম প্রকাশ এবং সুখমিত সিং-কে অভিনন্দন জানিয়েছেন। প্রধানমন্ত্রী বলেছেন, “নৌকা বাইচে আমাদের দলের দারুণ সাফল্য। পুরুষদের নৌকা বাইচ কোয়াড্রপল স্কালস্‌ বিভাগে স্বর্ণ পদক পেয়ে তাঁরা ভারতের গর্ব বাড়িয়েছেন। দলের সদস্য শরণ সিং, দাত্তু বাবান ভোকানাল, ওম প্রকাশ এবং সুখমিত সিং-কে অনেক অভিনন্দন”।
প্রধানমন্ত্রী মকর সংক্রান্তি, উত্তরায়ন, ভোগি, মাঘ বিহু এবং পোঙ্গল উৎসব উপলক্ষে দেশবাসীকে শুভেচ্ছা জানিয়েছেন

নতুন দিল্লি, ১৪ জানুয়ারি, ২০২২ প্রধানমন্ত্রী শ্রী নরেন্দ্র মোদী একাধিক টুইট বার্তার মাধ্যমে আজ মকর সংক্রান্তি, উত্তরায়ন, ভোগি, মাঘ বিহু এবং পোঙ্গল উপলক্ষে দেশবাসীকে শুভেচ্ছা জানিয়েছেন। প্রধানমন্ত্রী বলেছেন, "সমগ্র ভারত জুড়ে আজ আমরা বিভিন্ন উৎসবকে চিহ্নিত করেছি যা ভারতের প্রাণবন্ত সাংস্কৃতিক বৈচিত্রকে মেলে ধরে। এই উৎসবে আমার শুভেচ্ছা জানাই। মকর সংক্রান্তির শুভেচ্ছা। অপূর্ব উত্তরায়ন উৎসব। ভোগি উপলক্ষে প্রত্যেকের জন্য রইল শুভেচ্ছা। এই বিশেষ উৎসব আমাদের সমাজে আনন্দের চেতনাকে সমৃদ্ধ করুক। আমি আমাদের সমস্ত নাগরিকের সুস্বাস্থ্য ও মঙ্গল কামনা করছি। সকলের জন্য রইল মাঘ বিহুর শুভেচ্ছা। এই উৎসব সকলের জীবনে সুখ ও সমৃদ্ধি বয়ে আনুক এই প্রার্থনা করি। পোঙ্গল'কে তামিলনাড়ুর একটি প্রাণবন্ত সংস্কৃতির সমার্থক বলা যেতে পারে। এই বিশেষ উৎসব উপলক্ষে সারা বিশ্বে ছড়িয়ে থাকা সকলকে, বিশেষ করে তামিল জনগণকে আমার শুভেচ্ছা জানাই। আমি প্রার্থনা করি প্রকৃতির সাথে আমাদের বন্ধন ও আমাদের সমাজের ভাতৃত্বের চেতনা যেন আরও সুদৃঢ় হয়।
আইনী বিষয়ে ভারত ও মরোক্কোর মধ্যে মউ স্বাক্ষরে মন্তিসভার অনুমোদন

ভারত ও মরোক্কোর মধ্যে আইনী ক্ষেত্রে সহযোগিতার লক্ষ্যে সমঝোতাপত্র স্বাক্ষরে অনুমোদন দিয়েছে কেন্দ্রীয় মন্ত্রিসভা। প্রধানমন্ত্রীর পৌরহিত্যে আজ বুধবার নতুন দিল্লিতে কেন্দ্রীয় মন্ত্রিসভার বৈঠকে এই বিষয়টি অনুমোদিত হয়। এই সমঝোতা স্বাক্ষরের ফলে দুই দেশের মধ্যে আইন ও আইন প্রণয়নের ক্ষেত্রে অভিজ্ঞতা ও বিশেষজ্ঞ বিনিময় সম্ভব হবে। এই সমঝোতা স্বাক্ষর দুই দেশের আইনজীবি, আধিকারিক ও আইনের পড়ুয়াদের বিভিন্ন সেমিনার, আলোচনাসভা ও কর্মশিবিরে আইন ও ন্যায়বিচার সম্পর্কে বক্তব্য রাখার সুযোগ করে দেবে।
মকর সংক্রান্তি উপলক্ষ্যে কর্ণাটকের জনসাধারণকে প্রধানমন্ত্রীর শুভেচ্ছা

নয়াদিল্লী, ১৫ জানুয়ারি, ২০২২ প্রধানমন্ত্রী শ্রী নরেন্দ্র মোদী পবিত্র মকর সংক্রান্তি উপলক্ষ্যে কর্ণাটকের জনসাধারণকে তাঁর শুভেচ্ছা জানিয়েছেন। কর্ণাটকের মুখ্যমন্ত্রী শ্রী বাসবরাজ এস বোম্মাই-এর মকর সংক্রান্তি উপলক্ষ্যে শুভেচ্ছা বার্তার জবাবে প্রধানমন্ত্রী বলেছেন, ‘কর্ণাটকের আমার বোন ও ভাইদের মকর সংক্রান্তির শুভেচ্ছা জানাই। দেশের উন্নয়নে এই রাজ্য গুরুত্বপূর্ণ অবদান রেখে থাকে। রাজ্যের মানুষদের ক্ষমতায়ণের জন্য কেন্দ্র ও রাজ্য সরকার একযোগে কাজ করে যাবে।’
শ্যামজি কৃষ্ণ ভার্মার জন্মবার্ষিকীতে স্মৃতিচারণপ্রধানমন্ত্রীর

শ্যামজি কৃষ্ণ ভার্মার জন্মবার্ষিকীতে তাঁকে স্মরণ করলেনপ্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “শ্যামজি কৃষ্ণ ভার্মার জন্মবার্ষিকীতে তাঁকে স্মরণ করিআমি। স্বাধীনতা সংগ্রামে তাঁর বিশিষ্ট অবদানের স্মৃতি আজও আমাদের হৃদয়ে সদাজাগরূপরয়েছে। দেশপ্রেমের এক পথিকৃৎ হিসেবে তিনি চিরস্মরণীয় হয়ে রয়েছেন। অনেককেই তিনিউদ্বুদ্ধ করেন স্বাধীনতা সংগ্রামে অংশগ্রহণের জন্য”।
ব্রিকস্‌ দেশগুলির ওষুধ-নিয়ামক সংস্থাগুলির মধ্যে ওষুধের নিয়ন্ত্রণের ক্ষেত্রে সহযোগিতা গড়ে তুলতে সমঝোতাপত্র স্বাক্ষরের মন্ত্রিসভার অনুমোদন

ব্রিকস্‌ গোষ্ঠীভুক্ত দেশগুলির ওষুধ-নিয়ামক সংস্থাগুলির মধ্যে ঔষধ উৎপাদন সংক্রান্ত নিয়ন্ত্রণের ক্ষেত্রে সহযোগিতা গড়ে তুলতে সমঝোতাপত্র স্বাক্ষরের ব্যাপারে কেন্দ্রীয় মন্ত্রিসভার অনুমোদন মিলেছে। মানুষের ব্যবহারের উপযোগী ঔষধপত্র উৎপাদন ক্ষেত্রে নিয়ন্ত্রণ কায়েম করার লক্ষ্যেই এই চুক্তি স্বাক্ষরিত হবে। প্রধানমন্ত্রী শ্রী নরেন্দ্র মোদীর সভাপতিত্বে বুধবার অনুষ্ঠিত মন্ত্রিসভার বৈঠকে এই সিদ্ধান্ত হয়। এই সমঝোতা স্বাক্ষরের ফলে বিভিন্ন ওষুধ-নিয়ামক সংস্থাগুলির মধ্যে ওষুধের নিয়ন্ত্রণের ক্ষেত্রে বোঝাপড়া আরও বৃদ্ধি পাবে। সেইসঙ্গে, ব্রিকস্‌ গোষ্ঠীভুক্ত দেশগুলিতে ভারতের ওষুধ রপ্তানি বাড়াতেও সাহায্য করবে। …
দেশের সুরক্ষায় নিরন্তর কাজ করছেন যাঁরা, তাঁদের উদ্দেশে প্রধানমন্ত্রীর প্রথম সিদ্ধান্

ভারতের নিরাপত্তা নিয়ে প্রধানমন্ত্রীর স্বপ্ন পূরণে প্রথম সিদ্ধান্ত আজ গৃহীত হ’ল। দায়িত্ব গ্রহণ করার পর প্রধানমন্ত্রী শ্রী নরেন্দ্র মোদী জাতীয় প্রতিরক্ষা তহবিলের আওতায় প্রধানমন্ত্রীর বৃত্তি প্রকল্পে প্রধান প্রধান পরিবর্তনগুলির অনুমোদন দিলেন। প্রধানমন্ত্রী যেসব পরিবর্তন অনুমোদন করেছেন, তার মধ্যে রয়েছে – ছাত্রদের জন্য বৃত্তির হার ২ হাজার টাকা থেকে বাড়িয়ে ২ হাজার ৫০০ টাকা করা এবং ছাত্রীদের জন্য এই বৃত্তি ২ হাজার ২৫০ টাকা থেকে বাড়িয়ে ৩ হাজার টাকা করা। এই বৃত্তিমূলক প্রকল্পটির সুযোগ-সুবিধা দেওয়া হবে শহীদ হওয়া রাজ্য পুলিশ আধিকারিকদের সন্তানদের। সেইসব আধিকারিকদেরই গণ্য করা হবে, যাঁরা নক্‌শাল আক্রমণে নিহত হয়েছেন। প্রতি বছর ৫০০টি এমন বৃত্তি দেওয়া হবে। এক্ষেত্রে স্বরাষ্ট্র মন্ত্রককেই মূল মন্ত্রক হিসাবে বিবেচনা করা হবে। প্রসঙ্গত, জাতীয় প্রতিরক্ষা তহবিল ১৯৬২ সালে গঠন করা হয়, যেখানে স্বেচ্ছায় নগদ অর্থ ও অন্যান্য সামগ্রী দান করার সুযোগ রয়েছে, তাঁদের জন্য যাঁরা দেশের প্রতিরক্ষায় নিরন্তর কাজ করে চলেছেন। বর্তমানে এই তহবিলের অর্থ সেনাবাহিনী, আধা-সেনাবাহিনী এবং রেল সুরক্ষা বাহিনীর সদস্য বা নির্ভরশীলদের কল্যাণে ব্যবহৃত হয়। জাতীয় প্রতিরক্ষা তহবিলের আওতায় প্রধানমন্ত্রী বৃত্তিমূলক প্রকল্পটি রূপায়ণ করা হচ্ছে। নিহত সেনাবাহিনী বা আধা সেনাবাহিনী এবং রেল সুরক্ষা বাহিনীর কর্মীদের বিধবা ও তাঁদের সন্তান এই প্রকল্পের সুযোগ নিতে পারবেন, যাঁরা প্রযুক্তিমূলক ও স্নাতকোত্তর শিক্ষালাভের জন্য আগ্রহী। —— …
দেশবাসীকে ইস্টারের শুভেচ্ছা জানালেন প্রধানমন্ত্রী

দেশবাসীকে ইস্টারের শুভেচ্ছা ও অভিনন্দন জানিয়েছেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “ইস্টার আনন্দময় হয়ে উঠুক! এই বিশেষ দিনটিতে শান্তি, ঐক্য এবংসৌভ্রাতৃত্বের বন্ধন আরও নিবিড় হয়ে উঠবে বলেই আমি আশা করি। ঈশ্বর যীশু খ্রীস্টেরমহান আদর্শ ও চিন্তাভাবনা সেবার মানসিকতায় দেশবাসীকে উদ্বুদ্ধ করবে বলেই আমারবিশ্বাস। এর মধ্য দিয়ে সমাজে এক ইতিবাচক পরিবর্তন বাস্তবায়িত হবে”।
প্রধানমন্ত্রী ৪৭তম জি৭ শীর্ষ সম্মেলনে অংশগ্রহণ করবেন

ব্রিটিশ প্রধানমন্ত্রী মিঃ বরিস জনসনের আমন্ত্রণে প্রধানমন্ত্রী শ্রী নরেন্দ্র মোদী জি৭ শীর্ষ সম্মেলনের আউটরিচ অধিবেশনে অংশগ্রহণ করবেন। ১২ এবং ১৩ই জুন ভার্চুয়াল মাধ্যমে এই সম্মেলন অনুষ্ঠিত হবে। জি৭ গোষ্ঠীর বর্তমান সভাপতি ব্রিটেন এই সম্মেলনে অস্ট্রেলিয়া, দক্ষিণ কোরিয়া এবং দক্ষিণ আফ্রিকার সঙ্গে ভারতকেও অতিথি রাষ্ট্র হিসেবে আমন্ত্রণ জানিয়েছে। এই সম্মেলন অনলাইন এবং অফলাইন- দুভাবেই অনুষ্ঠিত হবে। এবারের সম্মেলনের মূল ভাবনা- ‘বিল্ড ব্যাক বেটার’। জি৭ গোষ্ঠীর সভাপতি হিসেবে ব্রিটেন ৪টি বিষয়ের ওপর গুরুত্ব দিচ্ছে। এগুলি হল করোনা ভাইরাস মহামারীর কবল থেকে সারা বিশ্বকে রক্ষা করা এবং ভবিষ্যতে যে কোন মহামারীর বিরুদ্ধে সব রকমের ব্যবস্থা নেওয়া, মুক্ত ও ন্যায্য বাণিজ্যের মাধ্যমে ভবিষ্যতের সমৃদ্ধিকে নিশ্চিত করা, জলবায়ু পরিবর্তন প্রতিহত করা ও পৃথিবীর জীব বৈচিত্র্যকে রক্ষা করা এবং অভিন্ন মূল্যবোধের মাধ্যমে মুক্ত সমাজ গড়ে তোলা। নেতৃবৃন্দ জলবায়ু পরিবর্তন এবং মহামারীর ফলে সারা বিশ্ব জুড়ে উদ্ভুত স্বাস্থ্য সংকট নিয়ে মতবিনিময় করবেন। প্রধানমন্ত্রী এই নিয়ে দ্বিতীয় বার জি৭ শীর্ষ বৈঠকে অংশগ্রহণ করবেন। ২০১৯ সালে ফ্রান্স যখন জি৭ গোষ্ঠীর সভাপতি ছিল সেই সময় বিয়ারিতজ সম্মেলনে ভারতকে ‘গুডউইল পার্টনার’ হিসেবে আমন্ত্রণ জানানো হয়। প্রধানমন্ত্রী সেই সময় ‘জলবায়ু, জীব বৈচিত্র্য ও মহাসাগর’ এবং ‘ডিজিটাল রূপান্তর’ শীর্ষক দুটি আলোচনায় অংশগ্রহণ করেছিলেন।
মিলাদ-উন-নবিউপলক্ষে জনসাধারণকে শুভেচ্ছা ও অভিনন্দন প্রধানমন্ত্রীর

পবিত্রমিলাদ-উন-নবি উপলক্ষে জনসাধারণকে শুভেচ্ছা ও অভিনন্দন জানিয়েছেন প্রধানমন্ত্রীশ্রী নরেন্দ্র মোদী। এক বার্তায় তিনি বলেছেন : “মিলাদ-উন-নবিউপলক্ষে অভিনন্দন জানাই। এই বিশেষ মুহূর্তটি আমাদের সমাজে ঐক্য ও সম্প্রীতিরশক্তিটিকে আরও জোরদার করে তুলুক; সর্বত্র নিশ্চিত হোক শান্তি ও সমৃদ্ধি।”
উচ্চ আদালতগুলির নাম পরিবর্তন সম্পর্কিত বিল সংসদে পেশ করার অনুমতি দিল কেন্দ্রীয় মন্ত্রিসভা

সংসদে ‘উচ্চ আদালত (নাম পরিবর্তন) বিল, ২০১৬’ পেশ করার অনুমতি দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আজ এই অনুমতি দানের সিদ্ধান্ত নেওয়া হয়। ‘উচ্চ আদালত (নাম পরিবর্তন) বিল, ২০১৬’ সংসদে পেশ হলে আদালতের নাম পরিবর্তনের বিষয়গুলি বাস্তবায়িত হবে। যেমন – বম্বে হাইকোর্টের নতুন নামকরণ হবে মুম্বাই হাইকোর্ট এবং মাদ্রাস হাইকোর্টের নাম হবে চেন্নাই হাইকোর্ট। শহরগুলির নাম পরিবর্তনের সঙ্গে সঙ্গে উচ্চ আদালতগুলির নামেও পরিবর্তন আনার যুক্তি মেনে নেওয়া হয়। কারণ, এর ফলে, সংশ্লিষ্ট রাজ্য এবং সেখানকার অধিবাসীদের ইচ্ছাপূরণও সম্ভব হয়ে উঠবে।
প্রধানমন্ত্রী আগামীকাল ব্যাঙ্গালোরে ১০৭তম ভারতীয় বিজ্ঞান কংগ্রেসের সূচনা করবেন

প্রধানমন্ত্রী শ্রী নরেন্দ্র মোদী আগামীকাল ব্যাঙ্গালুরুর ইউনিভার্সিটি অফ এগ্রিকালচার সায়েন্সেস – এ ১০৭তম ভারতীয় বিজ্ঞান কংগ্রেসের সূচনা করবেন। এই উপলক্ষে তিনি উদ্বোধনী ভাষণ দেবেন এবং আই-স্টেম পোর্টালের সূচনা করবেন। বিজ্ঞান কংগ্রেসের উদ্বোধনী অনুষ্ঠানে কর্ণাটকের মুখ্যমন্ত্রী শ্রী বিএস ইয়েদুরিয়াপ্পা এবং কেন্দ্রীয় মন্ত্রী ডঃ হর্ষবর্ধন সহ বহু বিশিষ্ট ব্যক্তি উপস্থিত থাকবেন। এ বছর ভারতীয় বিজ্ঞান কংগ্রেসের মূল ভাবনা হ’ল ‘বিজ্ঞান ও প্রযুক্তি : গ্রামোন্নয়ন’। এবারের বিজ্ঞান কংগ্রেসে নোবেলজয়ী ব্যক্তিত্ব, বিজ্ঞানী, বিশেষজ্ঞ, শিক্ষাবিদ, নীতিপ্রণেতা, গবেষক, ছাত্রছাত্রী এবং বিভিন্ন শিক্ষা প্রতিষ্ঠান থেকে প্রায় ১৫ হাজারেরও বেশি প্রতিনিধি অংশ নেবেন বলে মনে করা হচ্ছে। বিজ্ঞান কংগ্রেস সম্পর্কিত বিস্তারিত তথ্য ‘আইএসসি ২০২০ ইউএএসবি’ মোবাইল অ্যাপ থেকে পাওয়া যাচ্ছে। গুগল প্লে স্টোর থেকে এই অ্যাপটি ডাউনলোড করা যাবে।
ওড়িশায় ঘুর্ণিঝড় ‘ফণী’তে বিপর্যস্ত এলাকা আকাশপথে পর্যবেক্ষণ করলেন প্রধানমন্ত্রী

প্রধানমন্ত্রী শ্রী নরেন্দ্র মোদী আজ (৬ই মে) ওড়িশা সফর করেছেন। তেসরা মে, ঘুর্ণিঝড় ‘ফণী’তে বিপর্যস্ত রাজ্যের পরিস্থিতি তিনি পর্যালোচনা করেন। পিপিলি, পুরী, কোনারক, নিমপথ এবং ভুবনেশ্বরে ‘ফণী’তে ক্ষতিগ্রস্ত এলাকাগুলি তিনি আকাশপথে ঘুরে দেখেন। তাঁর সঙ্গে ছিলেন ওড়িশার রাজ্যপাল, অধ্যাপক গণেশি লাল, মুখ্যমন্ত্রী শ্রী নবীন পট্টনায়েক এবং পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান। প্রধানমন্ত্রী এরপর ঘূর্ণিঝড়ে ক্ষতিগ্রস্তদের ত্রাণ ও উদ্ধারকাজের জন্য কেন্দ্র এবং রাজ্য সরকারের প্রবীণ আধিকারিকদের সঙ্গে বৈঠক করেন। রাজ্যকে সবরকমের সহযোগিতার আশ্বাস দিয়ে তিনি অবিলম্বে এক হাজার কোটি টাকা অর্থ সাহায্যের কথা ঘোষণা করেছেন। এর আগে, ২৯শে এপ্রিল আরও ৩৪১ কোটি টাকা রাজ্য সরকারকে দেওয়া হয়েছিল। কেন্দ্রের আন্তঃমন্ত্রী পর্যায়ের একটি দলের সঙ্গে পরিস্থিতি নিয়ে আলোচনার পর প্রধানমন্ত্রী আরও সাহায্যের আশ্বাস দিয়েছেন। প্রধানমন্ত্রী, ওড়িশাবাসীকে সহমর্মিতা জানিয়ে বলেছেন, শুধু দ্রুত ত্রাণ সাহায্যই নয়, রাজ্যের পুনর্গঠন নিশ্চিত করতে কেন্দ্র অঙ্গীকারবদ্ধ। কৃত্রিম উপগ্রহ, আবহাওয়ার পুর্বাভাস সহ প্রযুক্তির ব্যবহারের ফলে প্রাণহানি কম হওয়ায় তিনি সন্তোষ প্রকাশ করেছেন। রাজ্য সরকার, ১০ লক্ষের বেশি মানুষকে নিরাপদ স্থানে সরিয়ে নিয়ে যাওয়ায় এবং আবহাওয়া দপ্তরের নিখুঁতভাবে আগাম সতর্কবার্তা দেওয়ার বিষয়টির প্রশংসা করেন প্রধানমন্ত্রী। তিনি বলেন, কেন্দ্র ও রাজ্যের মধ্যে সমন্বয় বজায় থাকায় জীবনহানি কম হয়েছে। শ্রী নরেন্দ্র মোদী বলেন, একটি উপকূলবর্তী রাজ্যের মুখ্যমন্ত্রীর অভিজ্ঞতা থাকায় এই ধরণের ঘুর্ণিঝড় কতটা ধ্বংসাত্মক হয় তা তিনি জানেন। প্রধানমন্ত্রী জানান, পরিকাঠামো, আবাসন, কৃষি খামার এবং মৎস্যজীবীদের ক্ষতির পরিমাণ নির্ধারণ করার জন্য একটি কেন্দ্রীয় দল খুব শীঘ্রই রাজ্য সফর করবেন। বিদ্যুৎ, টেলি-যোগাযোগ ও রেল দপ্তরের কেন্দ্রীয় এবং রাজ্যস্তরের আধিকারিকদের তিনি পরিষেবা দ্রুত চালু করার নির্দেশ দেন। যে সমস্ত রাস্তাঘাট ক্ষতিগ্রস্ত হয়েছে, সেগুলিকে দ্রুত মেরামতীর জন্য সড়ক এবং ভূ-তল পরিবহণ মন্ত্রককে নির্দেশ দিয়েছেন প্রধানমন্ত্রী। বন্যা বিধ্বস্ত এলাকার কৃষকদের শস্য বিমা সংক্রান্ত আবেদনের দ্রুত নিষ্পত্তির জন্য তিনি বিমা কোম্পানিগুলিকে দ্রুত পর্যবেক্ষক পাঠাতে বলেছেন। ঘুর্ণিঝড়ে নিহতদের নিকটাত্মীয়দের সাহায্যের জন্য প্রধানমন্ত্রী এককালীন ২ লক্ষ টাকা এবং আহতদের ৫০ হাজার টাকা দেওয়ার কথাও ঘোষণা করেছেন। তিনি আশ্বাস দেন, রাজ্যের মানুষদের এই বিপদের দিনে কেন্দ্র এবং রাজ্য সরকার কাঁধে কাঁধ মিলিয়ে কাজ করবে।
প্রধানমন্ত্রী ভারতের উন্নয়নে আর্থিক, পরিকাঠামো এবং কল্যাণমূলক পদক্ষেপগুলি নিয়ে বিশদে বৈঠক করেছেন

প্রধানমন্ত্রী বর্তমান পরিস্থিতিতে দেশের উন্নয়ন ও কল্যাণে আর্থিক ক্ষেত্রে গৃহীত পদক্ষেপের পাশাপাশি পরিকাঠামোগত সংস্কার ও কৌশল নিয়ে আলোচনা করার জন্য বিশদে বৈঠক করেছেন। কেন্দ্রীয় অর্থমন্ত্রী ও কর্মকর্তাদের সাথে এই বৈঠকে প্রধানমন্ত্রী অতি ক্ষুদ্র,ক্ষুদ্র ও মাঝারি শিল্প উদ্যোগ (এমএসএমই), কৃষকদের সহায়তাদান এবং ব্যাংকের হাতে নগদ বৃদ্ধি ও ঋণদান ব্যবস্থাপনাকে আরো শক্তিশালী করতে প্রয়োজনীয় কৌশল এবং বিভিন্ন পদক্ষেপ নিয়ে আলোচনা করেন। প্রধানমন্ত্রী কোভিড-১৯ এর পরিপ্রেক্ষিতে আর্থিক স্থিতিশীলতা নিশ্চিত করা এবং ব্যবসায়িক ক্ষেত্রেকে দ্রুত পুনরুদ্ধারের জন্য প্রয়োজনীয় ব্যবস্থা গ্রহণের বিষয়ে আলোচনা করেন। শ্রমিক এবং সাধারণ মানুষের কল্যাণে প্রধানমন্ত্রী কোভিড -১৯ এর বাধা অতিক্রম করে ব্যবসায়ীদের সহায়তাদানের মাধ্যমে কর্মসংস্থানের সুযোগ তৈরির প্রয়োজনীয়তার উপর জোর দেন। প্রধানমন্ত্রী অতীতে গৃহীত পরিকাঠামো সংস্কারকে আরও শক্তিশালী করার প্রয়োজনীয়তার উপর জোর দেন এবং বাণিজ্য পরিচালনা, ঋণ সংস্কার ও পরিকাঠামোগত ক্ষেত্রে নতুন কাঠামোগত সংস্কারের বিষয় নিয়েও আলোচনা করেন। প্রধানমন্ত্রী নতুন পরিকাঠামো প্রকল্পের কাজ দ্রুত শুরু করার প্রয়োজনীয়তা এবং কোভিড -১৯-এর কারণে সময় নষ্টের দরুন পরিকাঠামো খাতে কাজ ত্বরান্বিত করার জন্য তাৎক্ষণিক পদক্ষেপ গ্রহণের উপর জোর দেন। তিনি বলেন , জাতীয় পরিকাঠামো পাইপলাইনের আওতাধীন প্রকল্পগুলির কজের বিলম্ব এড়াতে এবং চাকরির ব্যবস্থা করতে উচ্চ স্তরে পর্যালোচনা করা যেতে পারে। বিভিন্ন মন্ত্রকের গৃহীত সংস্কার প্রক্রিয়া নিরবচ্ছিন্নভাবে অব্যাহত রাখা এবং বিনিয়োগ প্রবাহ ও মূলধন গঠনের প্রতিবন্ধকতা দূর করতে সময়োপযোগী সঠিক ব্যবস্থা গ্রহণ করার বিষয়েও আলোচনা করা হয়। বৈঠকে কেন্দ্রীয় স্বরাষ্ট্রমন্ত্রী, অর্থমন্ত্রী, অর্থ মন্ত্রকের সচিব এবং সরকারের উর্ধ্বতন কর্মকর্তারা উপস্থিত ছিলেন।
ইজরায়েলের প্রাক্তন প্রেসিডেন্টের মৃত্যুতে শোক ওসমবেদনা শ্রী নরেন্দ্র মোদীর

ইজরায়েলের প্রাক্তন প্রেসিডেন্ট মিঃ সাইমন পেরেস-এরমৃত্যুতে ইজরায়েলবাসীকে শোক ও সমবেদনা জানিয়েছেন প্রধানমন্ত্রী শ্রী নরেন্দ্রমোদী। এক বার্তায় তিনি বলেছেন : “ভূতপূর্ব প্রেসিডেন্ট সাইমন পেরেস-এর মৃত্যুতে অন্যতমপ্রধান এক বিশ্বনেতা তথা ভারতের এক সুহৃদকে হারালাম। তাঁর মৃত্যুতে আমি বেদনাহত।ইজরায়েলের জনসাধারণকে জানাই আমার শোক ও সমবেদনা”।
স্বাস্থ্য পরিচর্যা ক্ষেত্রে ভারত-বাহারিন সহযোগিতা : সম্মতি কেন্দ্রীয় মন্ত্রিসভার

স্বাস্থ্য পরিচর্যা ক্ষেত্রে সহযোগিতার লক্ষ্যে ভারত ও বাহারিনের মধ্যে একটি মউ স্বাক্ষরের প্রস্তাব আজ অনুমোদিত হ’ল প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। মউ বা চুক্তির আওতায় যে সমস্ত বিষয়কে নিয়ে আসা হয়েছে, তার মধ্যে রয়েছে – প্রকাশনা ও গবেষণা সহ সংশ্লিষ্ট বিষয়গুলিতে তথ্য বিনিময়; সরকারি কর্মী ও আধিকারিক, শিক্ষা জগতের সঙ্গে সংশ্লিষ্ট কর্মী ও আধিকারিক, শিক্ষক, গবেষক, বিশেষজ্ঞ ও ছাত্রছাত্রীদের সফর বিনিময় কর্মসূচি; কর্মশালা ও প্রশিক্ষণ সূচিতে অংশগ্রহণ; শিক্ষা ক্ষেত্রে এবং বেসরকারি পর্যায়ে স্বাস্থ্য ও চিকিৎসা সংক্রান্ত গবেষণার কাজকে উৎসাহদান এবং দ্বিপাক্ষিক সম্মতি সাপেক্ষে সংশ্লিষ্ট অন্যান্য বিষয়ে সহযোগিতার প্রসার। সহযোগিতার ক্ষেত্রগুলি বিশদভাবে চিহ্নিত করা এবং চুক্তি রূপায়ণের অগ্রগতি খতিয়ে দেখার লক্ষ্যে একটি কার্যনির্বাহী গোষ্ঠীও গঠন করা হবে।
ভারতের তাপবিদ্যুৎ উৎপাদন ক্ষেত্রের বিকাশ ও উন্নয়নে ভারত-জাপান সহযোগিতা : অনুমোদন কেন্দ্রীয় মন্ত্রিসভার

ভারতে এমনভাবে স্থায়ী তাপবিদ্যুৎ প্রকল্প গড়ে তোলা হবে যেখানে কার্বন নির্গমনের মাত্রা থাকবে সুনিয়ন্ত্রণের মধ্যে। এই লক্ষ্যে ভারত ও জাপানের মধ্যে স্বাক্ষরিত মউটি আজ কর্মপরবর্তী অনুমোদন লাভ করল কেন্দ্রীয় মন্ত্রিসভার বৈঠকে। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত হয় এই বৈঠক। ভারত ও জাপানের মধ্যে এই মউ স্বাক্ষরের ফলে তাপবিদ্যুৎ উৎপাদনের বিষয়টিকে স্থায়ী ও নিরন্তর করে তোলা সম্ভব হবে। শুধু তাই নয়, সংশ্লিষ্ট প্রকল্পগুলি থেকে কার্বন নির্গমনের মাত্রাও হবে যথেষ্ট কম। বিদ্যুৎ উৎপাদন ক্ষেত্রটির বিকাশ ও উন্নয়নের লক্ষ্যে ভারত-জাপান সহযোগিতার প্রাথমিক পর্বে এ সম্পর্কে সমীক্ষার কাজও চালানো হয়। দেশের তাপবিদ্যুৎ প্রকল্পগুলিতে বিশুদ্ধ কয়লা প্রযুক্তির প্রয়োগ ও ব্যবহার এবং তাপবিদ্যুৎ উৎপাদন ব্যবস্থাকে আরও আধুনিক করে তোলার লক্ষ্যে পরস্পরের সঙ্গে সহযোগিতা করে যাবে ভারত ও জাপান। /
প্রধানমন্ত্রী তাঁর লোক কল্যাণ মার্গের বাসভবনে নাগাল্যান্ডের একদল ছাত্রীর সঙ্গে সাক্ষাৎ করেছেন

নয়াদিল্লি, ০৯ জুন, ২০২২ প্রধানমন্ত্রী শ্রী নরেন্দ্র মোদী তাঁর লোক কল্যাণ মার্গের বাসভবনে নাগাল্যান্ড থেকে আসা একদল ছাত্রীর সঙ্গে সাক্ষাৎ করেছেন। ‘এক ভারত, শ্রেষ্ঠ ভারত’ উদ্যোগের অঙ্গ হিসাবে ছাত্রীরা দিল্লি সফর করছেন। প্রধানমন্ত্রীর সঙ্গে সাক্ষাতে তাঁরা দারুণ খুশি। খোলামেলা এক আলোচনায় নাগাল্যান্ডের ছাত্রীরা প্রধানমন্ত্রীর সঙ্গে তাঁর উত্তর-পূর্বাঞ্চল নিয়ে ভাবনাচিন্তা, নাগাল্যান্ড সম্পর্কে অভিজ্ঞতা, যোগাভ্যাসের গুরুত্ব ইত্যাদি বিষয় নিয়ে আলোচনা করেছেন। মতবিনিময়ের সময় প্রধানমন্ত্রী ছাত্রীদের কাছে দিল্লি সফর সম্পর্কে তাঁদের অভিজ্ঞতা জানতে চান। ছাত্রীরা দিল্লিতে যেসব পর্যটন-স্থল ঘুরে দেখেছেন, সে নিয়ে তিনি বিস্তারিত আলোচনা করেন। শ্রী মোদী ছাত্রীদের পিএম সংগ্রহালয় এবং জাতীয় যুদ্ধ স্মারকে যাওয়ার পরামর্শ দেন। জাতীয় মহিলা কমিশন প্রধানমন্ত্রীর সঙ্গে ছাত্রীদের এই বৈঠকের আয়োজন করে।